షార్జాలో అవార్డుల ప్రదానోత్సవానికి హాజరు(‘ఆంధ్రజ్యోతి’ గల్ఫ్ ప్రతినిధి):భారత్లో ‘పద్మావతి’ చిత్రంపై చెలరేగుతున్న వివాదాలకు దూరంగా ఆ చిత్ర కథానాయిక దీపికా పదుకోన్ గల్ఫ్కు వచ్చారు. షార్జాలో జరిగిన దక్షిణ భారత సినీ ప్రముఖుల అవార్డుల ప్రదానోత్సవ కార్యక్రమంలో ఆమె పాల్గొన్నారు. ఈ చిత్రంపై వివాదం రేగిన నేపథ్యంలో దీపిక, ఇతర తారాగణం ఈ కార్యక్రమానికి హాజరు కావడం లేదని సంజయ్ లీలా భన్సాలీ సంస్థ ప్రకటించింది. దీనికి విరుద్ధంగా దీపికా పదుకొనే శుక్రవారం రాత్రి ఆవార్డుల కార్యక్రమంలో పాల్గొన్నారు. షార్జాలోని క్రికెట్ స్టేడియంలో జరిగిన ఈ కార్యక్రమానికి అర్ధరాత్రి సమయంలో ఆమె హాజరయ్యారు. పద్మావతి చిత్రం విడుదల, ఇతర వివాదాలపై వ్యాఖ్యలు చేసేందుకు దీపిక నిరాకరించారు. మంగళూరులో పుట్టి, పెరిగి.. బెంగళూరులో చదువుకొన్న తాను 2006లో తొలిసారిగా ఐశ్వర్య అనే కన్నడ సినిమాతో చిత్రరంగంలో అడుగుపెట్టిన విషయాన్ని మర్చిపోలేనని దీపిక చెప్పారు. హైదరాబాద్లో ప్రధాని మోదీ, ట్రంప్ కూతురు ఇవాంకా, ఇతర ప్రముఖులు పాల్గొంటున్న ప్రపంచ పారిశ్రామికవేత్తల సదస్సుకు తాను రాలేనంటూ ప్రకటించిన దీపిక.. షార్జాకు మాత్రం వచ్చి వెళ్లడం గమనార్హం.
sharjalo avaardula pradaanotsavaaniki haajaru(‘aandhrajyoti’ galf pratinidhi):bhaaratlo ‘padmavati’ chitrampai chelaregutunna vivaadaalaku dooramgaa aa chitra kathaanaayika deepika padukon galfku vachaaru. sharjalo jarigina dakshina bhaarata cinee pramukhula avaardula pradaanotsava kaaryakramamlo aame paalgonnaaru. ee chitrampai vivaadam regina nepathyamlo deepika, itara taaraaganam ee kaaryakramaaniki haajaru kaavadam ledani sanjay leela bhansali samstha prakatinchindi. deeniki viruddhamgaa deepika padukone sukravaaram raatri aavaardula kaaryakramamlo paalgonnaaru. sharjaloni cricket stadiumlo jarigina ee kaaryakramaaniki ardharaatri samayamlo aame haajarayyaaru. padmavati chitram vidudala, itara vivaadaalapai vyaakhyalu chesenduku deepika niraakarinchaaru. mangalurulo putti, perigi.. bengalurulo chaduvukonna taanu 2006loo tolisaarigaa aishwarya ane kannada sinimaatho chitrarangamlo adugupettina vishayaanni marchipolenani deepika cheppaaru. hyderabadlo pradhaani modii, trump koothuru ivanka, itara pramukhulu palgontunna prapancha paarisraamikavettala sadassuku taanu ralenantu prakatinchina deepika.. sharjaku maatram vachi velladam gamanarham.